**ผลการประชุมคณะรัฐมนตรี**

**ครั้งที่ 26/2559 วันอังคารที่ 28 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **280659****เรื่อง** **:** ร่างกฎกระทรวงว่าด้วยอัตราค่าบำรุงสันนิบาตสหกรณ์แห่งประเทศไทย พ.ศ. ....**สารัตถะ :** กษ. เสนอ ครม. พิจารณาอนุมัติหลักการร่างกฎกระทรวงว่าด้วยอัตราค่าบำรุงสันนิบาตสหกรณ์แห่งประเทศไทย พ.ศ. .... โดยมีสาระสำคัญเป็นการปรับปรุงอัตราค่าบำรุงสันนิบาตสหกรณ์แห่งประเทศไทยให้มีความเหมาะสมสอดคล้องกับสภาวะเศรษฐกิจในปัจจุบันโดยมีรายละเอียดสรุปได้ ดังนี้1. พระราชบัญญัติสหกรณ์ พ.ศ. 2542 กำหนดให้มีสันนิบาตสหกรณ์แห่งประเทศไทยเป็นนิติบุคคล ประกอบด้วยสหกรณ์ทุกประเภทเป็นสมาชิก มีวัตถุประสงค์เพื่อส่งเสริมกิจการสหกรณ์ให้มีความเจริญก้าวหน้าโดยไม่มุ่งหาผลกำไรหรือรายได้มาแบ่งปันกันและมีรายได้ส่วนหนึ่งมาจากค่าบำรุงสันนิบาตสหกรณ์แห่งประเทศไทย ซึ่งจัดสรรจากกำไรสุทธิประจำปีของสหกรณ์สมาชิก2. พระราชบัญญัติสหกรณ์ พ.ศ. 2542 มาตรา 60 กำหนดให้คณะกรรมการพัฒนาการสหกรณ์แห่งชาติ (คพช.) มีอำนาจในการกำหนดอัตราค่าบำรุงสันนิบาตสหกรณ์แห่งประเทศไทย โดยที่ประชุม คพช. ในการประชุมครั้งที่ 1/2554 เมื่อวันที่ 1 พ.ค. 2544 ได้มีมติกำหนดอัตราค่าบำรุงสันนิบาตสหกรณ์แห่งประเทศไทยร้อยละห้าของกำไรสุทธิ แต่ไม่เกินหนึ่งหมื่นบาท ซึ่งเป็นอัตราเดียวกับกฎกระทรวง ฉบับที่ 4 (พ.ศ. 2528) ออกตามความในพระราชบัญญัติสหกรณ์ พ.ศ. 2511 ทั้งนี้ อัตราดังกล่าวยังคงใช้บังคับอยู่ โดยอาศัยมาตรา 17 แห่งพระราชบัญญัติสหกรณ์ (ฉบับที่ 2) พ.ศ. 25533. ต่อมามีการแก้ไขมาตรา 60 แห่งพระราชบัญญัติสหกรณ์ พ.ศ. 2542 โดยกำหนดให้จัดสรรกำไรสุทธิประจำปีของสหกรณ์เป็นค่าบำรุงสันนิบาตสหกรณ์แห่งประเทศไทยตามอัตราที่กำหนดในกฎกระทรวง4. สันนิบาตสหกรณ์แห่งประเทศไทยเสนอให้มีการปรับปรุงอัตราค่าบำรุงสันนิบาตสหกรณ์แห่งประเทศไทยจากอัตราเดิม “ร้อยละห้าของกำไรสุทธิแต่ไม่เกินหนึ่งหมื่นบาท” เป็นอัตราใหม่ “ร้อยละหนึ่งของกำไรสุทธิแต่ไม่เกินสามหมื่นบาท” เนื่องจากอัตราดังกล่าวมีความสอดคล้องกับสภาวะเศรษฐกิจในปัจจุบันและเป็นธรรมมากยิ่งขึ้นปรับปรุงอัตราค่าบำรุงสันนิบาตสหกรณ์แห่งประเทศไทย ดังนี้**อัตราค่าบำรุงฯ เดิมตามกฎกระทรวง ฉบับที่ 4 (พ.ศ. 2528) ฯ** ค่าบำรุงสันนิบาตสหกรณ์แห่งประเทศไทยให้จัดสรรจากกำไรสุทธิประจำปีของสหกรณ์จำกัดในอัตรา**ร้อยละห้าของกำไรสุทธิ แต่ไม่เกินหนึ่งหมื่นบาท****อัตราค่าบำรุงฯ ใหม่ ตามร่างกฎกระทรวงฯ ที่ กษ. เสนอ** ค่าบำรุงสันนิบาตสหกรณ์แห่งประเทศไทยให้จัดสรรจากกำไรสุทธิประจำปีของสหกรณ์จำกัดในอัตรา**ร้อยละหนึ่งของกำไรสุทธิ แต่ไม่เกินสามหมื่นบาท****มติ ครม. :** อนุมัติหลักการร่างกฎกระทรวงว่าด้วยอัตราค่าบำรุงสันนิบาตสหกรณ์แห่งประเทศไทย พ.ศ. .... ตามที่ กษ. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : กษ. (กสส.)**ประโยชน์ที่ได้รับ :** เพื่อส่งเสริมกิจการสหกรณ์ให้มีความเจริญก้าวหน้าโดยไม่มุ่งหาผลกำไรหรือรายได้มาแบ่งปันกัน และมีรายได้ส่วนหนึ่งมาจากค่าบำรุงสันนิบาตสหกรณ์แห่งประเทศไทย ซึ่งจัดสรรจากกำไรสุทธิประจำปีของสหกรณ์สมาชิก**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 26/2559 วันอังคารที่ 28 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **280659****เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลงิ้วงาม ตำบลน้ำริด ตำบลผาจุก ตำบลท่าเสา ตำบลบ้านด่าน ตำบลคุ้งตะเภา ตำบลป่าเซ่า ตำบลท่าอิฐ ตำบลหาดกรวด อำเภอเมืองอุตรดิตถ์ ตำบลฝายหลวง ตำบลชัยจุมพล ตำบลทุ่งยั้ง ตำบลด่านแม่คำมัน ตำบลไผ่ล้อม อำเภอลับแล ตำบลวังแดง ตำบลข่อยสูง ตำบลบ้านแก่ง ตำบลน้ำอ่าง ตำบลหาดสองแคว อำเภอตรอน ตำบลท่าสัก ตำบลนายาง ตำบลไร่อ้อย ตำบลคอรุม ตำบลนาอิน ตำบลบ้านหม้อ ตำบลท่ามะเฟือง ตำบลพญาแมน อำเภอพิชัย จังหวัดอุตรดิตถ์ ตำบลดงคู่ อำเภอศรีสัชนาลัย ตำบลนครเดิฐ ตำบลน้ำขุม ตำบลศรีนคร ตำบลคลองมะพลับ อำเภอศรีนคร จังหวัดสุโขทัย และตำบลหินลาด อำเภอวัดโบสถ์ ตำบลตลุกเทียม ตำบลดงประคำ ตำบลศรีภิรมย์ ตำบลวงฆ้อง อำเภอพรหมพิราม จังหวัดพิษณุโลก พ.ศ. ....**สารัตถะ :** กษ. เสนอ ครม. พิจารณาอนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลงิ้วงาม ตำบลน้ำริด ตำบลผาจุก ตำบลท่าเสา ตำบลบ้านด่าน ตำบลคุ้งตะเภา ตำบลป่าเซ่า ตำบลท่าอิฐ ตำบลหาดกรวด อำเภอเมืองอุตรดิตถ์ ตำบลฝายหลวง ตำบลชัยจุมพล ตำบลทุ่งยั้ง ตำบลด่านแม่คำมัน ตำบลไผ่ล้อม อำเภอลับแล ตำบลวังแดง ตำบลข่อยสูง ตำบลบ้านแก่ง ตำบลน้ำอ่าง ตำบลหาดสองแคว อำเภอตรอน ตำบลท่าสัก ตำบลนายาง ตำบลไร่อ้อย ตำบลคอรุม ตำบลนาอิน ตำบลบ้านหม้อ ตำบลท่ามะเฟือง ตำบลพญาแมน อำเภอพิชัย จังหวัดอุตรดิตถ์ ตำบลดงคู่ อำเภอศรีสัชนาลัย ตำบลนครเดิฐ ตำบลน้ำขุม ตำบลศรีนคร ตำบลคลองมะพลับ อำเภอศรีนคร จังหวัดสุโขทัย และตำบลหินลาด อำเภอวัดโบสถ์ ตำบลตลุกเทียม ตำบลดงประคำ ตำบลศรีภิรมย์ ตำบลวงฆ้องอำเภอพรหมพิราม จังหวัดพิษณุโลก พ.ศ. .... เพื่อใช้ในการก่อสร้างเขื่อนทดน้ำและระบบส่งน้ำพร้อมอาคารประกอบ ตามโครงการเขื่อนทดน้ำผาจุก จังหวัดอุตรดิตถ์โดยมีรายละเอียดสรุปได้ ดังนี้1. ครม. ได้มีมติ (3 พ.ย. 2552) อนุมัติให้ กษ. โดย ชป. ดำเนินการโครงการเขื่อนทดน้ำผาจุก จังหวัดอุตรดิตถ์ แผนการดำเนินงานโครงการ 9 ปี (พ.ศ. 2553 - 2561) กรอบวงเงินของโครงการ รวมทั้งสิ้น 10,500 ล้านบาท ตามที่ กษ. เสนอ2. ได้มีพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลงิ้วงาม ตำบลน้ำริด ตำบลผาจุก ตำบลท่าเสา ตำบลบ้านด่าน ตำบลคุ้งตะเภา ตำบลป่าเซ่า ตำบลท่าอิฐ ตำบลหาดกรวด อำเภอเมืองอุตรดิตถ์ ตำบลฝายหลวง ตำบลชัยจุมพล ตำบลทุ่งยั้ง ตำบลด่านแม่คำมัน ตำบลไผ่ล้อม อำเภอลับแล ตำบลวังแดง ตำบลข่อยสูง ตำบลบ้านแก่ง ตำบลน้ำอ่าง ตำบลหาดสองแคว อำเภอตรอน ตำบลท่าสัก ตำบลนายาง ตำบลไร่อ้อย ตำบลคอรุม ตำบลนาอิน ตำบลบ้านหม้อ ตำบลท่ามะเฟือง ตำบลพญาแมน อำเภอพิชัย จังหวัดอุตรดิตถ์ ตำบลดงคู่ อำเภอศรีสัชนาลัย ตำบลนครเดิฐ ตำบลน้ำขุม ตำบลศรีนคร ตำบลคลองมะพลับ อำเภอศรีนคร จังหวัดสุโขทัย และตำบลหินลด อำเภอวัดโบสถ์ ตำบลตลุกเทียม ตำบลดงประคำ ตำบลศรีภิรมย์ ตำบลวงฆ้อง อำเภอพรหมพิราม จังหวัดพิษณุโลก พ.ศ. 2556 ประกาศในราชกิจจานุเบกษา เล่มที่ 130 ตอนที่ 28 ก ลงวันที่ 22 มี.ค. 2556 มีกำหนดเวลาใช้บังคับ 4 ปี จะสิ้นสุดการบังคับใช้วันที่ 22 มีนาคม 2560 มีวัตถุประสงค์เพื่อประโยชน์แก่การชลประทานในการก่อสร้างเขื่อนทดน้ำพร้อมอาคารประกอบ3. โครงการเขื่อนทดน้ำผาจุก จังหวัดอุตรดิตถ์ ประกอบด้วยเขื่อนหัวงานมีลักษณะเป็นอาคารคอนกรีตเสริมเหล็กและประตูบานระบายเหล็กโค้ง จำนวน 7 ช่อง ขนาดกว้าง 12.50 เมตร ยาว 11.50 เมตร พร้อมทั้งก่อสร้างระบบชลประทาน ฝั่งซ้ายยาวรวมประมาณ 362 กิโลเมตร ฝั่งขวา ยาวรวมประมาณ 418 กิโลเมตร ส่งน้ำด้วยระบบแรงโน้มถ่วงให้พื้นที่ชลประทาน 481,400 ไร่ ตามแผนงานการก่อสร้างในปี พ.ศ. 2553 – 2561 กรอบวงเงินโครงการ 10,500 ล้านบาท ซึ่งโครงการนี้มีที่ดินที่จะต้องดำเนินการจัดซื้อประมาณ 2,359 แปลง และได้ดำเนินการจ่ายค่าทดแทนทรัพย์สินในปีงบประมาณ พ.ศ. 2559 แล้วเสร็จร้อยละ 8 ยังคงเหลือที่จะต้องดำเนินการเข้าทำการสำรวจข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนอีกจำนวนมาก โดยที่ดินเหลือส่วนใหญ่อยู่ในเขตชุมชน ที่ดินจัดสรรอยู่อาศัย บางส่วนอยู่ในเขตโครงการเดินสำรวจออกโฉนดของกรมที่ดินและการแบ่งแยกกรรมสิทธิ์ที่ดินซึ่งไม่สามารถที่จะดำเนินการได้แล้วเสร็จทั้งหมดภายในระยะเวลาบังคับใช้พระราชกฤษฎีกาฉบับดังกล่าว ได้อย่างแน่นอน ดังนั้น เพื่อให้การสร้างเขื่อนทดน้ำและระบบส่งน้ำ พร้อมอาคารประกอบ ตามโครงการเขื่อนทดน้ำผาจุก จังหวัดอุตรดิตถ์ เป็นไปตามแผนงานที่กำหนด และเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน จึงเห็นควรให้มีการกำหนดเขตที่ดินในบริเวณที่ที่จะเวนคืนในท้องที่ดังกล่าว4. การดำเนินการตามโครงการนี้ได้จัดให้มีการรับฟังความคิดเห็นของประชาชนผู้มีส่วนได้เสียกับโครงการฯตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้ว โดยผู้เข้าร่วมประชุมร้อยละ 97.03 มีความเข้าใจในผลการศึกษาของโครงการเขื่อนทดน้ำผาจุก จังหวัดอุตรดิตถ์ ในระดับดีและกลุ่มเป้าหมายร้อยละ 99.65 เห็นด้วยกับโครงการในระดับมาก ซึ่งเป็นการสะท้อนทัศนคติเชิงบวกต่อโครงการ**มติ ครม. :** อนุมัติหลักการร่างพระราชกฤษฎีกาดังกล่าว ตามที่ กษ. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปในที่ดินของเจ้าของหรือผู้ครอบครองโดยชอบด้วยกฎหมายซึ่งอสังหาริมทรัพย์ดังกล่าว เพื่อทำการสำรวจ ข้อเท็จจริงเกี่ยวกับอสังหาริมทรัพย์ที่จะเวนคืนที่แน่นอน โดยให้มีผลใช้บังคับออกไปอีก 4 ปี**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 26/2559 วันอังคารที่ 28 มิถุนายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **280659****เรื่อง** **:** ความต้องการงบประมาณของศูนย์บัญชาการแก้ไขปัญหาการทำการประมงผิดกฎหมาย**สารัตถะ :** อนุมัติหลักการค่าใช้จ่ายในการดำเนินงานของ ศูนย์บัญชาการแก้ไขปัญหาการทำการประมงผิดกฎหมาย ระหว่างวันที่ 1 พ.ค. 2559 ถึง 30 ก.ย. 2559 ภายในกรอบวงเงิน 470,164,400 บาท (สี่ร้อยเจ็ดสิบล้านหนึ่งแสนหกหมื่นสี่พันสี่ร้อยบาทถ้วน) โดยจากงบประมาณรายจ่ายประจำปีงบประมาณ พ.ศ. 2559 งบกลาง รายการเงินสำรองจ่ายเพื่อกรณีฉุกเฉินหรือจำเป็น ดังนี้1. ศูนย์บัญชาการแก้ไขปัญหาการทำการประมงฯ จำนวน 394,537,900 บาท2. กรมประมง จำนวน 67,906,200 บาท3 กรมเจ้าท่า จำนวน 6,434,200 บาท4. สำนักงานตำรวจแห่งชาติ (กองบังคับการตำรวจน้ำ) จำนวน 1,286,100 บาทโดยมีรายละเอียดสรุปได้ ดังนี้1. หัวหน้ารักษาความสงบแห่งชาติมีคำสั่งให้จัดตั้ง ศูนย์บัญชาการแก้ไขปัญหาหารทำการประมงผิดกฎหมาย โดยเป็นศูนย์เฉพาะกิจขึ้นตรงกับนายกรัฐมนตรี มีผู้บัญชาการทหารเรือเป็นผู้บัญชาการศูนย์บัญชาการแก้ไขปัญหาการทำการประมงผิดกฎหมาย ซึ่ง ศูนย์บัญชาการแก้ไขปัญหาการทำการประมงผิดกฎหมาย ได้ร่วมกับส่วนราชการที่เกี่ยวข้องดำเนินงานมาตั้งแต่วันที่ 1 พ.ค. 2558 จนถึงปัจจุบัน ได้มีการบังคับใช้พระราชกำหนดการประมง พ.ศ. 2558 และอนุบัญญัติต่างๆ ที่เกี่ยวข้องอย่างเคร่งครัดดำเนินการตรวจเรือประมงและโรงงานแปรรูปสัตว์น้ำตามเป้าหมายที่กำหนด ส่งผลให้เกิดการจับกุมและดำเนินคดีผู้กระทำผิดจำนวนมาก รวมทั้งดำเนินการตามแผนการบริหารจัดการประมงทะเลของประเทศไทย พ.ศ. 2558 – 2562 และแผนการปฏิบัติการระดับชาติในการป้องกัน ยับยั้ง และขจัดการทำการประมงผิดกฎหมาย ขาดการรายงาน และไร้การควบคุม พ.ศ. 2258 – 2562 รวมทั้งแผนการควบคุมและตรวจตราการประมงระดับชาติ และระบบการตรวจสอบย้อนกลับไปสู่การปฏิบัติ ตามระยะเวลาที่สหภาพยุโรปกำหนด2. การดำเนินงานของศูนย์บัญชาการแก้ไขปัญหาการทำการประมงผิดกฎหมาย ระหว่างวันที่ 1 พ.ค. 2559 ถึงวันที่ 30 ก.ย. 2559 โดยเป็นการบังคับใช้กฎหมายอย่างเคร่งครัดดำเนินการตรวจเรือประมงและโรงงานแปรรูปสัตว์น้ำตามเป้าหมายที่กำหนด และเตรียมความพร้อมในการส่งผ่านการดำเนินงานให้กับหน่วยงานหลักดำเนินการต่อไป โดยมีความต้องการงบประมาณ จากงบกลางรายการเงินสำรองจ่ายเพื่อกรณีฉุกเฉินหรือจำเป็น ในวงเงินรวม 474,910,523 บาท เพื่อเป็นค่าใช้จ่ายของ ศูนย์บัญชาการแก้ไขปัญหาการทำการประมงผิดกฎหมาย ในห้วงระยะเวลาระหว่างวันที่ 1 พ.ค. 2559 ถึงวันที่ 30 ก.ย. 25593. ผู้บัญชาการแก้ไขปัญหาศูนย์บัญชาการแก้ไขปัญหาการทำการประมงผิดกฎหมาย ได้มีหนังสือกราบเรียนนายกรัฐมนตรีและหัวหน้าคณะรักษาความสงบแห่งชาติ เสนอความต้องการงบประมาณ ในวงเงินรวม 474,910,523 บาท และสำนักเลขาธิการนายกรัฐมนตรีได้ส่งเรื่องให้ สงป. เสนอความเห็นเพื่อประกอบการพิจารณาของนายกรัฐมนตรี ซึ่ง สงป. พิจารณาแล้ว เห็นสมควรที่นายกรัฐมนตรีจะพิจารณาให้ความเห็นชอบในหลักการให้มีค่าใช้จ่ายในการดำเนินงานของ ศูนย์บัญชาการแก้ไขปัญหาการทำการประมงผิดกฎหมาย ระหว่างวันที่ 1 พ.ค. 2559 ถึงวันที่ 30 .ก.ย. 2559 ภายในกรอบวงเงิน 470,164,400 บาท โดยใช้จ่ายจากงบประมาณรายจ่ายประจำปีงบประมาณ พ.ศ. 2559 งบกลาง รายการเงินสำรองจ่ายเพื่อกรณีฉุกเฉินหรือจำเป็น ประกอบด้วย1. ศูนย์บัญชาการแก้ไขปัญหาการทำการประมงฯ จำนวน 394,537,900 บาท2. กรมประมง จำนวน 67,906,200 บาท3 กรมเจ้าท่า จำนวน 6,434,200 บาท4. สำนักงานตำรวจแห่งชาติ (กองบังคับการตำรวจน้ำ) จำนวน 1,286,100 บาท 4. นายกรัฐมนตรีได้มีบัญชาเห็นชอบตามที่ สงป. เสนอความเห็นในข้อ 3 โดยให้นำเสนอ ครม. พิจารณาอนุมัติหลักการก่อนตามนัยมติ ครม. เมื่อวันที่ 12 พ.ค. 2558**มติ ครม. :** อนุมัติตามที่ ศปมผ. เสนอ | **หน่วยงานที่รับผิดชอบ :** ศปมผ./กษ. (กป.)**ประโยชน์ที่ได้รับ :** เพื่อเป็นค่าใช้จ่ายในการดำเนินงานของศูนย์บัญชาการแก้ไขปัญหาการทำการประมงผิดกฎหมาย**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 26/2559 วันอังคารที่ 28 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **280659****เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลท่าฉนวน อำเภอมโนรมย์ จังหวัดชัยนาท พ.ศ. ....**สารัตถะ :** คค. เสนอ ครม.พิจารณาอนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลท่าฉนวน อำเภอมโนรมย์ จังหวัดชัยนาท พ.ศ. .... ซึ่งมีสาระสำคัญเพื่อสร้างทางหลวงชนบท ชน.1014 และทางหลวงชนบท ชน.4024 ตามโครงการก่อสร้างทางต่างระดับ ข้ามทางหลวงแผ่นดินหมายเลข 32โดยมีรายละเอียดสรุปได้ ดังนี้1. คค. เสนอว่า กรมทางหลวงชนบทได้ดำเนินการสำรวจและออกแบบรายละเอียดเพื่อสร้างทางหลวงชนบท ชน.1014 และทางหลวงชนบท ชน.4024 ตามโครงการก่อสร้างทางต่างระดับ ข้ามทางหลวงแผ่นดินหมายเลข 32 เพื่อแก้ไขปัญหาความเดือดร้อนของประชาชนในการสัญจรบนทางหลวงชนบท ชน.1014 ข้ามทางหลวงแผ่นดินหมายเลข 32 บริเวณจุดตัด กม.ที่ 145 กม.ที่ 146 ไปยังทางหลวงชนบท ชน.4024 โดยลักษณะของโครงการก่อสร้างทางหลวงดังกล่าว ออกแบบเป็นถนน สะพานคอนกรีตและเชิงทางลาด ขนาด 2 ช่องจราจร มีระยะทางประมาณ 851 เมตร2. ดังนั้น เพื่อให้การสร้างทางหลวงชนบทตามโครงการดังกล่าวเป็นไปตามแผนงานที่กำหนด และเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน จึงเห็นควรให้มีการตราพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลท่าฉนวน อำเภอมโนรมย์ จังหวัดชัยนาท3. การดำเนินการตามโครงการนี้ได้จัดให้มีการรับฟังความคิดเห็นของประชาชนผู้มีส่วนได้เสียกับโครงการฯ ตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้ว โดยประชาชนที่เข้าร่วมประชุมรับฟังความคิดเห็นส่วนใหญ่เห็นด้วยกับโครงการก่อสร้างทางหลวงชนบทสายดังกล่าวความเห็นของ กษ.กษ. พิจารณาแล้ว เห็นชอบด้วยกับหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลท่าฉนวน อำเภอมโนรมย์ จังหวัดชัยนาท พ.ศ. .... เนื่องจากเห็นว่าการขอตราพระราชกฤษฎีกาฉบับนี้เป็นไปตามขั้นตอนของกฎหมายที่กำหนด เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปในที่ดินของเจ้าของหรือผู้ครอบครองโดยชอบด้วยกฎหมาย เพื่อทำการสำรวจและทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน ในท้องที่ตำบลท่าฉนวน อำเภอมโนรมย์ จังหวัดชัยนาท เพื่อก่อสร้างทางหลวงชนบท ชน.1014 และทางหลวงชนบท ชน.4024 ตามโครงการก่อสร้างทางต่างระดับ ข้ามทางหลวงแผ่นดินหมายเลข 32 โดยพื้นที่ที่ขอเวนคืนดังกล่าวไม่มีผลกระทบต่อการดำเนินงานตามภารกิจของ กษ. แต่อย่างใด และเมื่อพระราชกฤษฎีกาฉบับดังกล่าวมีผลบังคับใช้ตามกฎหมายแล้ว หากผู้ถูกเวนคืนไม่พอใจราคาหรือจำนวนเงินค่าทดแทนที่ทางราชการกำหนดให้ก็สามารถยื่นอุทธรณ์ รวมถึงใช้สิทธิในการฟ้องคดีตามขั้นตอนของกฎหมายได้ต่อไป ทั้งนี้ กษ. มีความเห็นเพิ่มเติมเกี่ยวกับการพิจารณาก่อสร้างทางสายต่างๆ โดยขอให้ คค. ให้ความสำคัญกับการพิจารณาผลกระทบด้านการระบายน้ำภายหลังจากการก่อสร้างด้วย เพื่อมิให้เกิดปัญหาเรื่องการระบายน้ำในพื้นที่บริเวณดังกล่าวในอนาคต**มติ ครม. :** อนุมัติหลักการร่างพระราชกฤษฎีกาดังกล่าว ตามที่ คค. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : คค./กษ. (ชป.)**ประโยชน์ที่ได้รับ :** เพื่ออำนวยความสะดวกและความรวดเร็วแก่การจราจร และการขนส่งทางบกอันเป็นกิจการสาธารณูปโภค**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 26/2559 วันอังคารที่ 28 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **280659****เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลคลองหก ตำบลคลองเจ็ด อำเภอคลองหลวง และตำบลบึงชำอ้อ อำเภอหนองเสือ จังหวัดปทุมธานี พ.ศ. ....**สารัตถะ :** คค. เสนอ ครม.พิจารณาอนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลคลองหก ตำบลคลองเจ็ด อำเภอคลองหลวง และตำบลบึงชำอ้อ อำเภอหนองเสือ จังหวัดปทุมธานี พ.ศ. .... ซึ่งมีสาระสำคัญเพื่อสร้างทางหลวงชนบท ปท. 4001 ตามโครงการก่อสร้างทางต่างระดับ ข้ามทางหลวงแผ่นดินหมายเลข 352โดยมีรายละเอียดสรุปได้ ดังนี้1. คค. เสนอว่า กรมทางหลวงชนบทได้ดำเนินการสำรวจและออกแบบรายละเอียดโครงการก่อสร้างทางหลวงชนบท ปท. 4001 ตามโครงการก่อสร้างทางต่างระดับ ข้ามทางหลวงแผ่นดินหมายเลข 352 เพื่อแก้ไขปัญหาอุบัติเหตุที่เกิดขึ้นบ่อยครั้งในการเดินทางผ่านจุดตัดระหว่างทางหลวงแผ่นดินหมายเลข 352 และทางหลวงชนบท ปท. 4001 ซึ่งเป็นเส้นทางเชื่อมโยงทางคมนาคมและขนส่งสินค้าระหว่างจังหวัดในพื้นที่ภาคเหนือผ่านเข้าพื้นที่ภาคกลาง2. โดยลักษณะของโครงการก่อสร้างทางหลวงชนบท ปท. 4001 ออกแบบเป็นถนนและสะพานคอนกรีต ขนาด 2 ช่องจราจร มีระยะทางประมาณ 580 เมตร มีที่ดินที่ต้องเวนคืนประมาณ 14 แปลง3. ดังนั้น เพื่อให้การสร้างทางหลวงชนบทตามโครงการดังกล่าวเป็นไปตามแผนงานที่กำหนด และเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน จึงเห็นควรให้มีการตราพระราชกฤาฎีกากำหนดเขตที่ดินในบริเวณที่ที่จะเวนคืน ในท้องที่ตำบลคลองหก ตำบลคลองเจ็ด อำเภอคลองหลวง และตำบลบึงชำอ้อ อำเภอหนองเสือ จังหวัดปทุมธานี4. การดำเนินการตามโครงการนี้ได้จัดให้มีการรับฟังความคิดเห็นของประชาชนผู้มีส่วนได้เสียกับโครงการฯ ตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้ว โดยประชาชนที่เข้าร่วมประชุมรับฟังความคิดเห็นส่วนใหญ่เห็นด้วยกับโครงการก่อสร้างทางหลวงชนบทสายดังกล่าวความเห็นของ กษ.กษ. พิจารณาแล้ว เห็นชอบด้วยกับหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลคลองหก ตำบลคลองเจ็ด อำเภอคลองหลวง และตำบลบึงชำอ้อ อำเภอหนองเสือ จังหวัดปทุมธานี พ.ศ. .... เนื่องจากเห็นว่าการขอตราพระราชกฤษฎีกาฉบับนี้เป็นไปตามขั้นตอนของกฎหมายที่กำหนด เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปในที่ดินของเจ้าของหรือผู้ครอบครองโดยชอบด้วยกฎหมาย เพื่อทำการสำรวจและทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน ในท้องที่ตำบลคลองหก ตำบลคลองเจ็ด อำเภอคลองหลวง และตำบลบึงชำอ้อ อำเภอหนองเสือ จังหวัดปทุมธานี เพื่อก่อสร้างทางหลวงชนบท ปท. 4001 ตามโครงการก่อสร้างทางต่างระดับ ข้ามทางหลวงแผ่นดินหมายเลข 352 โดยพื้นที่ที่ขอเวนคืนดังกล่าวไม่มีผลกระทบต่อการดำเนินงานตามภารกิจของ กษ. แต่อย่างใด และเมื่อพระราชกฤษฎีกาฉบับดังกล่าวมีผลบังคับใช้ตามกฎหมายแล้ว หากผู้ถูกเวนคืนไม่พอใจราคาหรือจำนวนเงินค่าทดแทนที่ทางราชการกำหนดให้ก็สามารถยื่นอุทธรณ์ รวมถึงใช้สิทธิในการฟ้องคดีตามขั้นตอนของกฎหมายได้ต่อไป ทั้งนี้ กษ. มีความเห็นเพิ่มเติมเกี่ยวกับการพิจารณาก่อสร้างทางสายต่างๆ โดยขอให้ คค. ให้ความสำคัญกับการพิจารณาผลกระทบด้านการระบายน้ำภายหลังจากการก่อสร้างด้วย เพื่อมิให้เกิดปัญหาเรื่องการระบายน้ำในพื้นที่บริเวณดังกล่าวในอนาคต**มติ ครม. :** อนุมัติหลักการร่างพระราชกฤษฎีกาดังกล่าว ตามที่ คค. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : คค./กษ. (ชป.)**ประโยชน์ที่ได้รับ :** เพื่ออำนวยความสะดวกและความรวดเร็วแก่การจราจร และการขนส่งทางบกอันเป็นกิจการสาธารณูปโภค**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 26/2559 วันอังคารที่ 28 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **280659****เรื่อง** **:** ขอถวายพระราชสมัญญาพระบิดาแห่งการปฏิรูปข้าวไทย และพระบิดาแห่งการวิจัยและพัฒนาข้าวไทย**สารัตถะ :** สลค. เสนอ ครม. ดังนี้ 1. รับทราบข้อเสนอแนะของสำนักราชเลขาธิการเกี่ยวกับการถวายพระราชสมัญญาแด่พระมหากษัตริย์ 2. เห็นชอบให้ปรับขั้นตอนการดำเนินการเกี่ยวกับการถวายพระราชสมัญญาและการเรียกขานในฐานะที่ทรงพระปรีชาสามารถในด้านหรือการนั้นๆ แด่พระมหากษัตริย์ โดยให้ขอความคิดเห็นจากสำนักราชเลขาธิการเพื่อประกอบการพิจารณาร่วมกับความเห็นของหน่วยงานที่เกี่ยวข้องก่อนเสนอ ครม. เพื่อพิจารณาโดยมีรายละเอียดสรุปได้ ดังนี้1. ครม. ได้มีมติเมื่อวันที่ 26 เม.ย. 2559 เห็นชอบการถวายพระราชสมัญญา “พระบิดาแห่งการปฏิรูปข้าวไทย” แด่พระบาทสมเด็จพระจุลจอมเกล้าเจ้าอยู่หัว รัชกาลที่ 5 และ “พระบิดาแห่งการวิจัยและพัฒนาข้าวไทย” แด่พระบาทสมเด็จพระปรมินทรมหาภูมิพลอดุลยเดช รัชกาลที่ 9 ตามที่ กษ. เสนอ2. นายกรัฐมนตรีได้มีบัญชาให้ สลค. หารือไปยังสำนักราชเลขาธิการเกี่ยวกับขั้นตอนการถวายพระราชสมัญญาแด่พระมหากษัตริย์ เพื่อขอความเห็นประกอบการพิจารณา3. สำนักราชเลขาธิการพิจารณาแล้วมีข้อเสนอแนะ ดังนี้ 3.1 การถวายพระราชสมัญญา ความสรุปว่า เป็นการผูกคำเพื่อถวายแด่พระมหากษัตริย์ หรือแม้แต่บรรพชนผู้เป็นปราชญ์ที่ผ่านมา ไม่ว่าจะเป็น “มหาราช, ปิยมหาราช, มหาธีรราช, รัตนกวี” ล้วนเป็นการใช้วิธีผูกคำตามอย่างการสร้างคำในภาษาบาลีคือ นำคำศัพท์ที่มีความดี รูปคำงดงาม เสียงไพเราะมาประกอบเข้าเป็นชื่อด้วยการสมาสคำ แต่ปัจจุบันการถวายพระราชสมัญญาเจ้านายโดยผูกคำด้วยการใช้ภาษาธรรมดาอย่างดื่นๆ ไม่ว่าจะเป็น พระบิดาแห่ง ..., พระมารดาแห่ง ..., เจ้าฟ้านัก ..., ครูของ ...ฯลฯ จึงไม่ใช่พระราชสมัญญาแต่เป็นการเรียกขานในฐานะที่ทรงพระปรีชาสามารถในด้านหรือการนั้นๆ 3.2 เห็นสมควรปรับขั้นตอนการดำเนินการเกี่ยวกับการถวายพระราชสมัญญาแด่พระมหากษัตริย์ โดยเพิ่มเติมการเสนอความเห็นของสำนักราชเลขาธิการประกอบการพิจารณาร่วมกับหน่วยงานที่เกี่ยวข้องก่อนเสนอ ครม. เพื่อพิจารณาด้วย**มติ ครม. :** รับทราบและเห็นชอบตามที่ สลค. เสนอ | **หน่วยงานที่รับผิดชอบ** : สลค./กษ. (กข.)**ประโยชน์ที่ได้รับ :** เพื่อเป็นการประกาศพระเกียรติคุณและน้อมรำลึกถึงพระมหากรุณาธิคุณในพระปรีชาสามารถและพระอัจฉริยภาพของพระบาทสมเด็จพระจุลจอมเกล้าเจ้าอยู่หัวต่อการปฏิรูปข้าวไทย และพระบาทสมเด็จพระปรมินทรมหาภูมิพลอดุลยเดชต่อการวิจัยและพัฒนาข้าวไทย และพระบาทสมเด็จพระปรมินทรมหาภูมิพลอดุลยเดชต่อการวิจัยและพัฒนาข้าวไทยนานัปการทั้งในประเทศและต่างประเทศ**กำหนดรายงานผลการปฏิบัติเพื่อเสนอ ครม. :** - |